Montserrat Soto

Montserrat Soto (Bartzelona, 1961) argazkilaritza eta instalazioak lantzen dituen artista da, batez ere serie-formatuan. Espazioa, tokia eta paisaia lantzen ditu, eta hutsa elementu nabarmen gisa aztertzen du. Bere serie arrakastatsuenetako batzuk museo-biltegiak eta/edo bildumazale-etxeak dokumentatzen dituzte.

 Biografia 
Massana Eskolan eta Grenobleko School of Fine Arts-en ikasi zuen. Ondoren, ikasketak Parisen balioztatu zituen. 1990ean banakako lehenengo erakusketa egin zuen. Grenoblen Arte Ederrak ikasten ari zela Frederic Montornés komisarioarekin topo egin zuen eta honek Espacio 13 delakoan esku-hartze bat aurkeztera gonbidatu zuen, ilunetan, espazioaren barruan ibilbidea seinalatzen zuten argi-elementuekin. Efektu horiei esker, bolumenak konplexu bihurtzen ziren eta pertzepzioa desitxuratzen zuten. 1996an, alderantzizko instalazioa muntatu zuen Montcada aretoan, eta erakusketa-aretoa arkitektura fotografikoz gaindi ezin zitekeen azalera bihurtu zuen.

1998 eta 2006 artean Secretos. Memoria oral izeneko bideo instalazioa egin zuen, Gerra Zibilean fusilatu zuten aitona lurperatuta zegoen lekuari buruzkoa. Memoria Historikoaren Elkartearen laguntzarekin berreskuratu zen bere gorpua.

2005ean, erakusketa bat egin zuen Reina Sofía Museoan, Tracking Madrid, non Flexible Media Tools teknologia erabiliz irudiak eraikuntza eta suntsiketa erakusteko gai ziren, natura hil eta garaitzen duen bezala. Gizakiaren eta naturaren arteko harremana eta haren bilakaera soziala.

2019an Bartzelonan Infierno ciego aurkeztu zuen. Virgiliok Danteren infernuan deskribatzen dituen paisaietan inspiratuta, Burgosko irudi asko erabili zituen, batez ere Gumiel de Izán ingurukoak, izan ere, 2012tik bertan du egoitza.

 Sariak eta aitortzak 

 2019an, Enaire Fundazioaren Ibilbidearen Saria eman zioten.
 2019an, Pleno Moon saria jaso zuen.
 2019an, Argazkigintza Sari Nazionala jaso zuen.

 Erreferentziak 

 Kanpo estekak 

 Web orri ofiziala
 Elkarrizketa, Oral Memories lanari buruzkoa.

Kategoria:Bartzelonarrak
Kategoria:XX. mendeko artistak
Kategoria:XX. mendeko argazkilariak
Kategoria:Emakume argazkilariak
Kategoria:Emakume artistak
Kategoria:Artista garaikideak
Kategoria:Bideoartistak